หุ้น9ม.ค.ปิดบวก8.58จุด
หุ้น 9 ม.ค.ได้แรงหนุนท้ายตลาดปิดบวก 8.58 จุด ที่1,044.84จุด มูลค่าซื้อขาย 20,400 ล้านบาท
9 ม.ค. 2555

หุ้น 9 ม.ค.ได้แรงหนุนท้ายตลาดปิดบวก 8.58 จุด ที่1,044.84จุด มูลค่าซื้อขาย 20,400 ล้านบาท 




หุ้นไทยวันที่ 9 ม.ค. ปิดที่จุดสูงสุดของวัน 1,044.84 จุด เพิ่มขึ้น 8.58 (+0.83%) และแตะดัชนีต่ำสุด 1,033.42 จุด มูลค่าการซื้อขาย 20,400 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า ช่วงเช้าดัชนีปิดที่แดนลบ แต่ช่วงบ่ายดัชนีกลับมาอยู่ในแดนบวกได้ช่วงท้ายตลาดจากแรงหนุนกลุ่มพลังงานที่เคลื่อนไหวตามผลที่เริ่มออกมาคลี่คลายจากกลุ่มผู้ประท้วงเรื่องขึ้นราคาก๊าซเอ็นจีวี หลังให้มีการเจรจาและให้ตั้งคณะกรรมการมาพิจารณาเรื่องดังกล่าว ขณะที่กลุ่มธนาคารพาณิชย์ยังได้รับผลจิตวิทยาเรื่องการโอนหนี้กองทุนฟื้นฟูให้ธนาคารแห่งประเทศไทยบ้าง
สำหรับพรุ่งนี้ (10 ม.ค.)หุ้นไทยจะเคลื่อนไหวตามปัจจัยต่างประเทศเป็นหลัก โดยกรอบใหญ่ยังแกว่งตัวที่ 1,030-1,050 จุด ซึ่งดัชนีจะขึ้นได้มาจาก 2 กรณี คือ แนวโน้มเศรษฐกิจสหรัฐมีแนวโน้มดีขึ้นและจีนที่กำลังพยายามปฏิรูปนโยบายการเงินซึ่งเป็นสัญญาณที่ทำให้เศรษฐกิจจีนมีแนวโน้มบวก 
ประเมินกรอบดัชนีพรุ่งนี้แนวรับ 1,035 จุด และแนวต้าน 1,048 จุด  
กลยุทธ์ลงทุนระยะสั้นเล่นตามกรอบขึ้นขายลงซื้อ แต่ระยะกลาง-ยาว หากดัชนีปรับขึ้นโดยไม่มีปัจจัยบวกแนะนำให้ขายทำกำไรเมื่อดัชนีใกล้แนวต้าน อีกทั้งหากดัชนีหล่นอยู่แนวรับให้ทยอยซื้อหุ้นที่คาดว่าจะมีการจ่ายปันผลของปี 2554 โดยเฉพาะกลุ่มอาหารและค้าปลีก 
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
CPF        มูลค่าการซื้อขาย 1,328ล้านบาท ปิดที่ 35.00 บาท เพิ่มขึ้น 0.75 บาท (+2.19%)  
PTT         มูลค่าการซื้อขาย 1,068 ล้านบาท ปิดที่ 324.00 บาท เพิ่มขึ้น 1.00 บาท (+0.31%)  
KBANK  มูลค่าการซื้อขาย 1,066 ล้านบาท ปิดที่ 117.00 บาท เพิ่มขึ้น 2.00 บาท (+1.74%)  
SCB        มูลค่าการซื้อขาย 1,006 ล้านบาท ปิดที่ 112.00 บาท เพิ่มขึ้น 0.50 บาท (+0.45%)  
PTTEP  มูลค่าการซื้อขาย  785 ล้านบาท ปิดที่ 179.00 บาท เพิ่มขึ้น 3.50 บาท (+1.99%)